**Ronnie Carroll** (født **Ronald Cleghorn** 18. august 1934 i Belfast i Nord-Irland, død 13. april 2015 i London i England) var en nordirsk sanger, underholder og politiker. Han representerte Storbritannia i Eurovision Song Contest 1962 og 1963.

Bakgrunn
--------

Carroll ble født **Ronald Cleghorn** i Belfast i Nord-Irland i 1934, som sønn av en rørlegger. Han fikk sin første hitsingel i 1956 med «Walk Hand in Hand» på Philips Records.

Han er den eneste sangeren som har representert Storbritannia i Eurovision Song Contest to år på rad. Etter å ha deltatt i den britiske finalen i 1960 med sangen «Girl with a Curl», vant han konkurransen i 1962 og representerte Storbritannia i Eurovision samme år med sangen «Ring-A-Ding Girl». Han endte på delt fjerdeplass, og fikk en ny fjerdeplass da han deltok på nytt i 1963 med «Say Wonderful Things». I samme periode fikk han to topp ti-hiter på den britiske hitlisten: en tredjeplass med «Roses Are Red (My Love)» i 1962 og en sjetteplass med Eurovision-bidraget «Say Wonderful Things» i 1963. Han klarte imidlertid ikke å følge opp suksessen og kom ikke inn på den britiske singellisten siden. Han jobbet siden som underholder på ulike cruiseskip, blant annet om bord på MS «Queen Elizabeth 2» sammen med John Marcangelo som var trommeslager i Ronnie Carroll Orchestra. Han spilte også rollen som popmusikeren «Ronnie» i filmen *Man in the Dark* (1965).

I 2005 slapp han comeback-albumet, *Back on Song*.

Politisk karriere
-----------------

Carroll stilte til valg i hjemkretsen sin, Hampstead and Highgate, i parlamentsvalget i Storbritannia 1997 – samt suppleringsvalget i Uxbridge samme år. Han stilte til valg som representant for Rainbow Alliance. Han var også på valg i suppleringsvalget i Haltemprice and Howden i 2008, som kandidat for sitt eget parti, Make Politicians History. Han fikk kun 29 stemmer, selv om han på forhånd hadde sagt at han prøvde å få null stemmer og deretter havne i historiebøkene.

Under parlamentsvalget i 2015 prøvde han på nytt å stille til valg – under navnet «The Eurovisionary Carroll». Fristen for å stille til valg var 9. april 2015, kun fire dager før han døde. Valget var imidlertid først 7. mai, men valgloven gjorde at avdøde Carroll likevel stilte til valg. I valget fikk han 113 stemmer og endte som nummer seks av syv kandidater i valgkretsen Hampstead and Kilburn.

Privatliv
---------

Han møtte sin første kone, Millicent Martin, på jobb i et varieté-teater, og paret var gift fra 1958 til 1965. Han var senere gift med olympiske løperen June Paul, som han drev en nattklubb med i Grenada. Nattklubben gikk imidlertid dårlig, og Carroll ble slått konkurs i 1974. Samtidig ble ekteskapet med Paul oppløst. Carroll giftet seg senere for tredje gang, med sørafrikansk-fødte Glenda Kentridge.

Mot slutten av livet bodde han i Hampstead, nord i London, og var stadig på luften i innringer-programmer på radiokanalen BBC London 94.9. Han døde i London 13. april 2015 etter kort tids sykdom. Han ble 80 år. Han etterlot seg to sønner med June Paul og en datter og sønn med Glenda Kentridge.

Diskografi
----------

### Singler

Oversikt over singler utgitt av Carroll, med plassering på den britiske singellisten:

| År | Sang | UK |
| --- | --- | --- |
| 1956 | «Walk Hand in Hand» | 13 |
| 1957 | «The Wisdom of a Fool» | 20 |
| 1960 | «Footsteps» | 36 |
| 1962 | «Ring-A-Ding Girl» | 46 |
| 1962 | «Roses Are Red (My Love)» | 3 |
| 1962 | «If Only Tomorrow» | 33 |
| 1963 | «Say Wonderful Things» | 6 |

Se også
-------

* Storbritannia i Eurovision Song Contest

Referanser
----------

1. 1 2   Autorités BnF, BNF-ID 138208299[Hentet fra Wikidata]
2. 1 2   Discogs, Discogs artist-ID 556682, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6gm8wf0, besøkt 9. oktober 2017[Hentet fra Wikidata]
4. ↑   Freebase-data fra Google[Hentet fra Wikidata]
5. 1 2  «Ronnie Carroll biography». IMDb.com. Besøkt 15. april 2015.
6. ↑  Quinn, Michael (23. april 2015). «Obituary: Ronnie Carroll». *The Stage*. Besøkt 22. november 2016.
7. ↑  O'Connor, John Kennedy. The Eurovision Song Contest - The Official History. Carlton Books, UK. 2007. ISBN 978-1-84442-994-3
8. 1 2  «RONNIE CARROLL | full Official Chart History | Official Charts Company». *www.officialcharts.com*. Besøkt 13. april 2019.
9. ↑  «Ronnie Carroll | Biography & History». *AllMusic* **(engelsk)**. Besøkt 13. april 2019.
10. ↑  «London Boroughs 1983–97». *United Kingdom Election Results*. Arkivert fra originalen 7. desember 2000. Besøkt 15. april 2015.
11. ↑  «United Kingdom Parliamentary Byelection results 1997». *United Kingdom Election Results*. Besøkt 15. april 2015.
12. ↑  «A record-breaking by-election?». BBC. Besøkt 15. april 2015.
13. ↑  «Haltemprice and Howden: Result in full». *BBC News*. British Broadcasting Corporation. 11. juli 2008. Besøkt 14. april 2015.
14. ↑  Waterson, Jim (14. april 2015). «A Dead Man Is Standing In The General Election». *BuzzFeed* **(engelsk)**. Besøkt 13. april 2019.
15. ↑  «113 vote for dead candidate Carroll». *BBC News* **(engelsk)**. 8. mai 2015. Besøkt 13. april 2019.
16. 1 2 3  «Ronnie Carroll, singer and 'Eurovisionary' – obituary». *Daily Telegraph*. Besøkt 28. april 2015.
17. 1 2  «Ronnie Carroll: Eurovision Song Contest singer who later stood for Parliament as a candidate for the Rainbow Alliance». *The Independent*. 16. april 2015. Besøkt 21. november 2016.
18. ↑  «Ronnie Carroll: Former Eurovision singer and election candidate dies – BBC News». *BBC Online*. Besøkt 13. april 2015.
19. ↑  Roberts, David (2006). *British Hit Singles & Albums* (19. utg.). London: Guinness World Records Limited. s. 95. ISBN 1-904994-10-5.

Eksterne lenker
---------------

* (en) Ronnie Carroll – kategori av bilder, video eller lyd på Commons Rediger på Wikidata
* (en) Ronnie Carroll på Internet Movie Database Rediger på Wikidata

* (en) Ronnie Carroll hos The Movie Database Rediger på Wikidata
* (en) Ronnie Carroll på Discogs Rediger på Wikidata

* (en) Ronnie Carroll på MusicBrainz Rediger på Wikidata

| Utmerkelser og prestasjoner |
| --- |
|
| Forgjenger :**The Allisons med «Are You Sure?»**

 | **Storbritannia i Eurovision Song Contest**1962 og 1963 | Etterfølger :**Matt Monromed «I Love the Little Things»** |

|  |  |
| --- | --- |
| Oppslagsverk/autoritetsdata | Prabook **·** GND **·** ISNI **·** BNF **·** BNF (data) **·** BBC Things **·** MusicBrainz **·** Discogs
 |